CELEX: C2005/281/32
Language: et
Date: 2005-11-12 00:00:00
Title: Kohtuasi T-315/01: Esimese Astme Kohtu 21. septembri 2005 otsus — Kadi v. nõukogu ja komisjon (Ühine välis- ja julgeolekupoliitika — Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud — Ühenduse pädevus — Rahaliste vahendite külmutamine — Põhiõigused — Jus cogens — Kohtulik kontroll — Tühistamishagi)

12.11.2005   
            
            
               ET
            
            
               Euroopa Liidu Teataja
            
            
               C 281/17
            
         Esimese Astme Kohtu 21. septembri 2005 otsus — Kadi v. nõukogu ja komisjon
   Kohtuasi T-315/01 (1)
   
   (Ühine välis- ja julgeolekupoliitika - Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud - Ühenduse pädevus - Rahaliste vahendite külmutamine - Põhiõigused - 
         Jus cogens
       - Kohtulik kontroll - Tühistamishagi)
   (2005/C 281/32)
   Kohtumenetluse keel: inglise
   Pooled
   
      Hageja: Yassin Abdullah Kadi (Jeddah, Saudi-Araabia) (esindajad: D. Pannick, QC, barrister P. Saini, solicitor G. Martin ja solicitor A. Tudor)
   
      Kostjad: Euroopa Liidu Nõukogu (esindajad: M. Vitsentzatos ja M. Bishop) ja Euroopa Ühenduste Komisjon (esindajad: A. Van Solinge ja C. Brown)
   
      Menetlusse astuja kostjate poolel: Suurbritannia ja Põhja-Iiri Ühendkuningriik (esindajad: algselt J. Collins, hiljem R. Caudwell, keda abistas barrister S. Moore)
   Kohtuasja ese
   Algselt nõue tühistada ühelt poolt nõukogu 6. märtsi 2001. aasta määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist ning tunnistatakse kehtetuks määrus (EÜ) nr 337/2000 (EÜT L 67, lk 1), ning teiselt poolt komisjoni 19. oktoobri 2001. aasta määrus (EÜ) nr 2062/2001, millega muudetakse kolmandat korda nõukogu määrust (EÜ) nr 467/2001 (EÜT L 277, lk 25), ning hiljem nõue tühistada nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001 (EÜT L 139, lk 9), selles osas, milles need aktid hagejat puudutavad.
   Otsuse resolutiivosa
   
               1.
            
            
               Nõukogu 6. märtsi 2001. aasta määruse (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist ning tunnistatakse kehtetuks määrus (EÜ) nr 337/2000, ning komisjoni 19. oktoobri 2001. aasta määruse (EÜ) nr 2062/2001, millega muudetakse kolmandat korda määrust nr 467/2001, osalise tühistamise nõude osas on otsuse tegemise vajadus ära langenud.
            
         
               2.
            
            
               Jätta hagi rahuldamata selles osas, milles see on suunatud nõukogu 27. mai 2002. aasta määruse nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus nr 467/2001, vastu.
            
         
               3.
            
            
               Jätta hageja kohtukulud tema enda kanda ning mõista temalt välja nõukogu kohtukulud ning komisjoni 1. juulini 2002 kantud kohtukulud.
            
         
               4.
            
            
               Ühendkuningriik ja komisjon kannavad ise oma kohtukulud, mida nad on kandnud pärast 1. juulit 2002.
            
         
      (1)  EÜT C 56, 2.3.2002.